इस से पहले के सप्ताह के दौरान बिकवाली रहने और वैश्विक स्तर पर कमजोर संकेतों के कारण बाजार पर नकारात्मक असर रहा. अमेरिकी राष्ट्रपति के इसराईल की राजधानी के रूप में येरूशलम को मान्यता देने की घोषणा तथा अरब राष्ट्र, जरमनी, फ्रांस, ब्रिटेन सहित कई प्रमुख देशों द्वारा इस घोषणा से तनाव बढ़ने की आशंका जता कर नाराजगी व्यक्त करने का भी बाजार पर नकारात्मक प्रभाव रहा. इस से निवेशकों का उत्साह घटा और सूचकांक 33 हजार अंक के मनोवैज्ञानिक स्तर से बहुत नीचे चला गया लेकिन दिसंबर के पहले सप्ताह में अच्छे संकेतों ने बाजार को उत्साहित किया.